Document ID: 31996R2062

ΚΑΝΟΝΙΣΜΟΣ (ΕΚ) αριθ. 2062/96 ΤΟΥ ΣΥΜΒΟΥΛΙΟΥ της 1ης Οκτωβρίου 1996 για την τροποποίηση του κανονισμού (ΕΟΚ) αριθ. 1521/76 σχετικά με τις εισαγωγές ελαιόλαδου καταγωγής Μαρόκου
ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας, και ιδίως το άρθρο 113,
την πρόταση της Επιτροπής,
τον κανονισμό (ΕΟΚ) αριθ. 3813/92 του Συμβουλίου, της 28ης Δεκεμβρίου 1992, σχετικά με τη λογιστική μονάδα και τις ισοτιμίες μετατροπής που πρέπει να εφαρμόζονται στο πλαίσιο της κοινής γεωργικής πολιτικής (1), και ιδίως το άρθρο 13 παράγραφος 1,
Εκτιμώντας:
ότι το άρθρο 17 και το παράρτημα Β της συμφωνίας συνεργασίας μεταξύ της Ευρωπαϊκής Οικονομικής Κοινότητας και του Βασιλείου του Μαρόκου (2) προβλέπουν, κατά την εισαγωγή στην Κοινότητα ελαιόλαδου που υπάγεται στους κωδικούς ΣΟ 1509 10 10, 1509 10 90 και 1510 00 10, και υπό τον όρο ότι η χώρα αυτή εισπράττει ένα φόρο κατά την εξαγωγή, μια κατ' αποκοπή μείωση κατά 0,7245 Ecu ανά 100 χιλιόγραμμα της εισφοράς επί του ελαιολάδου, καθώς και μια μείωση της εισφοράς κατά το ποσό του ειδικού φόρου 7 ότι η μείωση αυτή καθορίστηκε μέχρι ενός ανωτέρω ορίου 12,09 Ecu ανά 100 χιλιόγραμμα στο πλαίσιο της μείωσης που προβλέπεται στο προαναφερθέν άρθρο και 12,09 Ecu ανά 100 χιλιόγραμμα στο πλαίσιο του πρόσθετου ποσού που προβλέπεται στο προαναφερθέν παράρτημα IV 7
ότι ο κανονισμός (ΕΟΚ) αριθ. 1521/76 (3) έθεσε σε εφαρμογή την προαναφερόμενη συμφωνία 7
ότι τα συμβαλλόμενα μέρη συμφώνησαν, με ανταλλαγή επιστολών, να καθορίσουν το πρόσθετο ποσό σε 12,09 Ecu ανά 100 χιλιόγραμμα 7
ότι πρέπει να τροποποιηθεί αναλόγως ο κανονισμός (ΕΟΚ) αριθ. 1521/76,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Στο άρθρο 1 του κανονισμού (ΕΟΚ) αριθ. 1521/76, στοιχείο β) αντικαθίσταται από το ακόλουθο κείμενο:
«β) κατά ποσό ίσο προς τον ειδικό φόρο κατά την εξαγωγή που έχει εισπραχθεί από το Μαρόκο για αυτό το λάδι εντός του ορίου των 12,09 Ecu ανά 100 χιλιόγραμμα, για την περίοδο από 1ης Ιανουαρίου 1994 μέχρι 31 Ιανουαρίου 1995 και των 14,60 Ecu ανά 100 χιλιόγραμμα για την περίοδο που αρχίζει την 1η Φεβρουαρίου 1995. Τα ποσά αυτά προσαυξάνονται αντιστοίχως κατά 12,09 Ecu ανά 100 χιλιόγραμμα για την πρώτη περίοδο και κατά 14,60 Ecu ανά 100 χιλιόγραμμα για τη δεύτερη.»
Άρθρο 2
Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα των Ευρωπαϊκών Κοινοτήτων.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Λουξεμβούργο, 1 Οκτωβρίου 1996.

Labels: 2
3
17
18